കോതമംഗലത്ത് അരുംകൊല ഡെന്റല് വിദ്യാര്ത്ഥിനിയെ വെടിവച്ചുകൊന്ന് യുവാവ് ജീവനൊടുക്കി എറണാകുളം കോതമംഗലത്ത് അരുംകൊല. ഡെന്റല് വിദ്യാര്ത്ഥിനിയെ വെടിവച്ചുകൊന്ന ശേഷം യുവാവ് ജീവനൊടുക്കി. കോതമംഗലം നെല്ലിക്കുഴി ഇന്ദിരാഗാന്ധി ഡെന്റല് കോളജിലാണ് സംഭവം. കണ്ണൂര് സ്വദേശിനിയായ മാനസ 24യാണ് കൊല്ലപ്പെട്ടത്. കണ്ണൂര് സ്വദേശി തന്നെയായ രാഖിനാണ് മാനസയെ കൊലപ്പെടുത്തിയത്. കോളജിന് സമീപമുള്ള വാടകവീട്ടിലാണ് കൊലപാതകം നടന്നത്. സംഭവം പൊലീസ് സ്ഥിരീകരിച്ചിട്ടുണ്ട്. മൃതദേഹം കോതമംഗലം മാര് ബസേലിയോസ് മെഡിക്കല് മിഷന് ആശുപത്രിയില് സൂക്ഷിച്ചിരിക്കുകയാണ്. രണ്ട് വെടിയാണ് മാനസിക്ക് ഏറ്റത്. വലത് ചെവിയുടെ താഴ്ഭാഗത്തായി ഒരു വെടിയേറ്റിട്ടുണ്ട്. രണ്ടാമത്തെ വെടി നെഞ്ചിന്റെ വലതുഭാഗത്താണ് ഏറ്റത്. വെടിയുണ്ട ശരീരത്തില് കയറി ഇറങ്ങി പോയ പാടുകളുണ്ടെന്ന റിപ്പോര്ട്ടും പുറത്ത് വന്നിട്ടുണ്ട്. സാധാരണ ഒരു എയര് ഗണ് ഉപയോഗിച്ച് ഇത്തരത്തില് വെടിയുതര്ക്കാന് കഴിയില്ലെന്ന നിഗമനത്തിലാണ് പൊലീസ്. ബാലിസ്റ്റിക് വിദഗ്ധരെത്തി കൂടുതല് കാര്യങ്ങള് സ്ഥിരീകരിക്കും.